Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1918

c) a normál üzemeltetés feltételei és korlátai 5.041. Az üzemeltetési feltételek és korlátok részeként olyan határértékeket kell meghatározni, amelyeket a reaktor üzemvitelével kapcsolatos technológiai folyamatok alakulását jellemzõ változók aktuális értékei nem léphetnek túl. Az üzemeltetés feltételei a kutatóreaktor rendszereinek, rendszerelemeinek és kísérleti berendezéseinek üzemeltetésére vonatkozó adminisztratív megkötések. Az üzemeltetési feltételeket és korlátokat meg kell határozni a kutatóreaktor minden tervezett üzemi állapotára vonatkozóan. 5.042. Az üzemeltetési feltételeket és korlátokat úgy kell meghatározni, hogy a normál üzemviteli értékek és a biztonsági rendszerek mûködésbe lépését eredményezõ értékek között a beavatkozásra lehetõséget adó tartomány biztosított legyen tekintettel a rendszer tranziens viselkedésére, késleltetési és beállási idejére, valamint a mérõberendezések bizonytalanságára. 5.043. Meg kell határozni a biztonsági rendszerek, rendszerelemek maximálisan megengedett üzemképtelenségi idõtartamát, idõszakos próbáinak és ellenõrzésének ciklusidejét. 5.044. Meg kell határozni a különbözõ üzemviteli állapotok esetén szolgálatot teljesítõ személyzet (ezen belül: a vezénylõtermi személyzet) szükséges létszámát és feladatait annak figyelembevételével, hogy az esetleges üzemzavarok és balesetek során szükséges intézkedéseket is el tudják végezni. 5.5.2. A felülvizsgálat 5.045. Az üzemeltetési feltételek és korlátok szükség szerinti felülvizsgálataiért és az érvényes utasítások betartásáért az üzemeltetõ szervezet vezetõsége felelõs. A felülvizsgálatnál figyelembe kell venni a saját és a nemzetközi tapasztalatokat. 5.6. ÜZEMELTETÉSI UTASÍTÁSOK ÉS ELJÁRÁSRENDEK 5.6.1. Általános követelmények 5.046. A kutatóreaktor üzemeltetését, karbantartását, felülvizsgálatait és próbáit részletes eljárásrendek, üzemviteli utasítások szerint kell végezni, amelyek figyelembe veszik a tervezési és gyártómûvi elõírásokat, a munkahelyek kialakítására vonatkozó követelményeket és azt, hogy az üzemeltetési korlátok és feltételek ésszerû biztonsági tartalékkal betarthatók legyenek. 5.047. Az üzemeltetési utasításokat áttekinthetõ, az üzemeltetõ személyzet által ismert, egységes tartalmi és formai követelmények szerint kell kidolgozni. 5.048. Az utasításokba és eljárásrendekbe bele kell venni azokat a fejezeteket, amelyek a létesítmény normál üzemeltetését, az üzemeltetés során várható eseményeket, a tervezéskor feltételezett üzemzavarokat érintik. 5.049. A kutatóreaktorhoz kapcsolódó kísérleti berendezések csak az írott üzemeltetési utasításoknak és eljárásrendeknek megfelelõen mûködtethetõk. Az üzemeltetési utasításokban és eljárásrendekben elõ kell írni, hogy ki, milyen végzettséggel, milyen kísérleti engedély birtokában, milyen engedélyeztetési eljárás alapján mûködtetheti a berendezést. Ki kell térni az üzemviteli személyzet értesítésének rendjére, valamint a kísérleti berendezés mûködtetésérõl vezetett naplózás rendjére is. 5.050. Biztosítani kell, hogy az üzemeltetõ személyzet részletesen megismerkedjen az üzemeltetési utasítások és eljárásrendek tartalmával, beleértve azok mindenkori változtatását is. 5.051. Biztosítani kell, hogy az üzemeltetési utasítások és eljárásrendek az üzemeltetõ személyzet számára szükséges módon és helyen rendelkezésre álljanak. 5.052. Az üzemeltetési utasítások és eljárásrendek kidolgozásáért, jóváhagyásáért és naprakészen tartásáért, továbbá az üzemeltetési utasítások és eljárásrendek betartásáért, betartásának ellenõrzéséért az üzemeltetõ szervezet vezetõsége felelõs. 5.053. Az üzemeltetõ szervezet vezetõsége törekedjen a saját és nemzetközi üzemeltetési tapasztalatok hasznosítására, és annak eredményeit jelenítse meg az üzemeltetési utasításokban és eljárásrendekben. 5.054. Amennyiben az üzemeltetõ szervezet eltér a jóváhagyott utasításokban vagy eljárásrendekben foglaltaktól, akkor az eltérést naplózni kell az eltérés indoklása és az arra utasítást adó személy (döntést hozó) azonosítása mellett. 5.6.2. A normál üzem 5.055. Az üzemeltetési utasításokat úgy kell összeállítani, hogy azokat a kijelölt személy könnyen végrehajthassa az elõírt sorrendben. 5.056. Az üzemeltetési utasításokat írásban rögzített eljárásrend szerint kell kidolgozni, átvizsgálni, kibocsátani, felülvizsgálni, módosítani és visszavonni. 5.057. Az üzemeltetési utasítások és eljárásrendek nem léphetik túl az üzemeltetési feltételek és korlátok kereteit. 5.6.3. Eltérések a normál üzemtõl 5.058. Normál üzemviteltõl eltérõ mûvelet, vizsgálat, kísérlet vagy mûszaki szükségességbõl elrendelt ideiglenes üzemviteli utasítás végrehajtására az üzemviteli szervezetnek eljárásrendet kell készítenie. Ezen tevékenységeket csak az eljárásrend szerint kidolgozott, biztonság szempontjából megvizsgált, jóváhagyott dokumentumok birtokában lehet megkezdeni. Amennyiben a tevékenység végzése során az üzemviteli paraméterek túllépik az üzemeltetési feltételek és korlátok kereteit, akkor a létesítményt az érvényes üzemviteli utasításban leírtak szerint kell biztonságos állapotba vinni. 5.059. Az üzemeltetõ személyzetnek a leírt üzemeltetési utasításokon túl még átmenetileg sem szabad megváltoztatni a létesítmény állapotát (pl. reteszek bénítása stb.). 5.6.4. Az üzemzavari állapot 5.060. A létesítmény biztonsági jelentésében elemzett vagy késõbb felismert lehetséges üzemzavarokra üzemzavar elhárítási utasítást kell készíteni. 5.061. Üzemzavarok fellépése esetén a létesítmény leállítását és biztonságos állapotba hozását követõen az üzemzavar fellépésének okát ki kell vizsgálni, meg kell szüntetni és intézkedéseket kell hozni a hasonló típusú üzemzavar megismétlõdésének megakadályozására. 5.062. A létesítményt újraindítani csak az üzemzavar elhárítási utasításokban leírt szükséges intézkedések megtételét és az eljárásrendekben rögzített engedélyek kiadását követõen szabad. 5.6.5. A baleseti helyzet 5.063. Eljárásrendeket kell kidolgozni és jóváhagyni a balesetek (a tervezésit meghaladó üzemzavarok) kezeléséhez szükséges intézkedésekre. Az eljárásrendek legfontosabb célkitûzései közé az alapvetõ biztonsági funkciók helyreállítása, a hosszútávú helyreállítás biztosítása és a radiológiai következmények korlátozása tartozzon. Az üzemeltetõ személyzetet fel kell készíteni kötelezettségei teljesítésére baleset esetén. 5.7. A KUTATÓREAKTOROK FELHASZNÁLÁSA 5.064. A kutatóreaktor üzemeltetésének célja a felhasználói, kutatói, oktatási igények kielégítése. A kutatóreaktorok felhasználási módjai:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes